Návrh VZN vyvesený na úradnej tabuli v Obci Ardanovce dňa: 20.11.2013

VZN vyvesené na úradnej tabuli v Obci Ardanovce dňa: 9.12.2013

VZN nadobúda účinnosť dňa: 01.01.2014

**Všeobecne záväzné nariadenie**

**Obce Ardanovce**

**č. 1/2013**

**O dani z nehnuteľností**

**na kalendárny rok 2014**

 Obec Ardanovce v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, § 98b ods. 5, § 99e ods. 9 a § 103 ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **u s t a n o v u j e :**

**§ 1**

**Základné ustanovenia**

1. Obecné zastupiteľstvo v Ardanovciach podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov **r o z h o d l o,** že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1. januára 2014 **daň z nehnuteľností.**
2. Toto všeobecne záväzné nariadenie upravuje podmienky určovania a vyberania dane z nehnuteľností na území Obce Ardanovce v zdaňovacom období roku 2014.

**Daň z pozemkov**

**§ 2**

**Základ dane**

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávnaté porasty je hodnota pozemku bez porastov určená vynásobením výmery pozemkov v m² a hodnoty pôdy za 1 m² určenej zákonom č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len zákon). Hodnota pozemkov pre pozemky druhu orná pôda, chmeľnice, vinice, ovocné sady a trvalé trávnaté porasty (TTP) za 1 m² je v Obci Ardanovce určená nasledovne:

|  |  |  |  |
| --- | --- | --- | --- |
| Kód KÚ | Názov KÚ | Hodnota ornej pôdy €/ m² |  Hodnota TTP €/ m² |
| 800236 | Ardanovce | **0,3531** | **0,1148** |

1. Základom dane z pozemkov pre pozemky druhu lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m a hodnoty pozemku zistenej za 1 m² podľa platných predpisov o stanovení všeobecnej hodnoty majetku. Znalecké posudky preukazujúce hodnotu pozemkov daňovník uplatňuje v daňovom priznaní a v lehote na podanie daňového priznania v zmysle zákona a tohto všeobecne záväzného nariadenia. V prípade, že daňovník nepreukáže hodnotu pozemkov týmto spôsobom sa v obci určuje hodnota pozemku za 1 m² nasledovne:

|  |  |
| --- | --- |
| Druh pozemku | Hodnota pozemku v eurách/ m² |
| Lesné pozemky, na ktorých sú hospodárske lesy, rybníky s chovom rýb a ostatné hospodárske využívané vodné plochy |  **0,0531**  |

1. Základom dane z pozemkov pre pozemky druhu záhrada, zastavané plochy a nádvoria a ostatné plochy je hodnota pozemku určená vynásobením výmery pozemkov v m a hodnoty pozemkov za 1 m² určenej zákonom. Hodnota pozemkov pre pozemky druhu záhrada, zastavané plochy a nádvoria a ostatné plochy za 1 m² je v Obci Ardanovce určená nasledovne:

|  |  |
| --- | --- |
| Druh pozemku | Hodnota pozemku v €/ m² |
| Záhrady | **1,66** |
| Zastavané plochy a nádvoria | **1,66** |
| Ostatné plochy s výnimkou stavebných pozemkov | **1,66** |

1. Základom dane z pozemkov pre pozemky druhu stavebné pozemky podľa § 6 ods. 1, písm. g) zákona je hodnota pozemku za 1 m² v Obci Ardanovce určená nasledovne:

|  |  |
| --- | --- |
| Druh pozemku | Hodnota pozemku v €/ m² |
| Stavebné pozemky | **16,60** |

**§ 3**

**Sadzba dane**

1. Správca dane určuje pre pozemky na území Obce Ardanovce tohto všeobecne záväzného nariadenia ročnú sadzbu dane z pozemkov:
	1. orná pôda, chmeľnice, vinice a ovocné sady – **0,50 %**
	2. trvalé trávnaté porasty – **0,50 %**
	3. záhrady – **0,35 %**
	4. lesné pozemky, na ktorých sú hospodárske lesy – **0,50 %**
	5. rybníky s chovom rýb a ostatné hospodársky využívané vodné plochy – **0,40 %**
	6. zastavané plochy a nádvoria – **0,35 %**
	7. stavebné pozemky – **0,35 %**
	8. ostatné plochy okrem stavebných pozemkov – **0,35 %**

**Daň zo stavieb**

**§ 4**

**Sadzba dane**

1. Správca dane určuje pre stavby na území Obce Ardanovce tohto všeobecne záväzného nariadenia ročnú sadzbu dane zo stavieb za každý aj začatý m² zastavanej plochy:
	1. **0,040 €** za stavby na bývanie a drobné stavby, ktoré majú doplnkovú funkciu pre hlavnú stavbu,
	2. **0,166 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu,
	3. **0,166 €** za stavby rekreačných a záhradkárskych chát a domčekov na individuálnu rekreáciu,
	4. **0,166 €** za samostatne stojace garáže a samostatné stavby hromadných garáži a stavby určené alebo používané na tieto účely postavené mimo bytových domov,
	5. **1,000 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie, vrátane stavieb na vlastnú administratívu,
	6. **0,664 €** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
	7. **0,166 €** za ostatné stavby.
2. Správca dane určuje pri viacpodlažných stavbách pre všetky druhy stavieb príplatok za podlažie **0,033 €** za každé ďalšie podlažie okrem prvého nadzemného podlažia.

**Daň z bytov**

**§ 5**

**Sadzba dane**

1. Základom dane z bytov je výmera podlahovej plochy bytu alebo nebytového priestoru v m². Ročná sadzba dane z bytov a nebytových priestorov na území Obce Ardanovce je **0,040 €** za každý aj začatý m² podlahovej plochy bytu a nebytového priestoru v bytovom dome.

**§ 6**

**Oslobodenie od dane a zníženie dane**

1. Správca dane ustanovuje, že od dane z pozemkov sú oslobodené:
	1. pozemky, na ktorých sú cintoríny, kolumbáriá, urnové háje a rozptylové lúky,
	2. pozemky verejne prístupných parkov, priestorov a športovísk,
	3. pozemky užívané školami a školskými zariadeniami,
	4. pozemky funkčne spojené so stavbami slúžiacimi verejnej doprave.
2. Správca dane ustanovuje, že od dane zo stavieb sú oslobodené stavby vo vlastníctve právnických osôb, ktoré nie sú založené alebo zriadené na podnikanie.
3. Správca dane na základe písomnej žiadosti platcu dane poskytne zníženie dane zo stavieb a bytov vo výške:
	1. 50 % na stavby na bývanie vo vlastníctve občanov s ťažkým zdravotným postihnutým, ktoré slúžia na ich trvalé bývanie.
4. Platca dane, ktorý si chce uplatniť oslobodenie alebo zníženie dane podľa § 6 predloží bez požiadania do konca januára zdaňovacieho obdobia potrebné doklady správcovi dane. Ak tak neurobí jeho nárok zaniká.

**§ 7**

**Platenie dane**

1. Správca dane na rok 2013 určuje, že vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia.
2. Správca dane určuje platenie dane fyzických osôb, u ktorých výška dane presiahne **70,- €** a u právnických osôb **350,- €** v dvoch rovnakých splátkach, a to:

- prvá splátka do 15 dní odo dňa nadobudnutia právoplatnosti rozhodnutia,

 - druhá splátka do 31. októbra bežného roka, za ktorý sa daň vyrubuje.

**§ 8**

**Záverečné ustanovenia**

1. Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady na kalendárny rok 2013 č. 1/2012 zo dňa 08.12.2012.
2. Obecné zastupiteľstvo v Ardanovciach sa na tomto všeobecne záväznom nariadení o dani z nehnuteľností na rok 2014 uznieslo dňa 07.12.2013.

**§ 9**

**Účinnosť**

Toto nariadenie nadobúda účinnosť **01. januára 2014.**

 Ľubomíra Ondrejková

 starostka obce